बिलासपुर यूनिवर्सिटी की वार्षिक परीक्षाएं तीन पाली में आज से शुरू
मुंगेली| बिलासपुर यूनिवर्सिटी के कॉलेजों की वार्षिक परीक्षा 6 मार्च से शुरू होगी। एसएनजी काॅलेज में 27 सौ व साइंस काॅलेज में 1563 छात्र-छात्राएं परीक्षाएं दिलाएंगे। सोमवार 6 मार्च को बीएससी प्रथम वर्ष के हिंदी विषय की परीक्षा होगी। कॉलेज प्रबंधन ने परीक्षा की तैयारी पूरी कर ली है। परीक्षा में शामिल होने वाले छात्र-छात्राओं को एडमिशन कार्ड जारी कर दिए गए है। परीक्षा तीन पाली में होगी, बीए प्रथम वर्ष की परीक्षा सुबह 7 से 10बजे तक, बीए भाग दो व बीए फाइनल की परीक्षा 11 से 2 बजे तक हाेगी। एमए की परीक्षाएं दोपहर 3 से 6 बजे तक होगी। एसएनजी काॅलेजे में छात्र-छात्राओं की संख्या अधिक होने पर कई छात्र-छात्राओं को साइंस काॅलेज में परीक्षा के सेंटर दिए गए हैं। साइंस काॅलेज में 1563 छात्र-छात्राएं परीक्षा दिलाएंगेे।
bho_Deva hin_Deva